På programmet er navne som Sussi og Leo.

Aalbæk Marked erstatter efter mere end 40 år det gamle Tversted Marked. Frem til og med søndag der åbent i boderne og underholdning på pladsen i Aalbæk. Det er firmaet Nordisk Event, som har overtaget markedet i Tversted. Tversteds Borger- og Turistforening har i flere år haft planer om at ændre markedet i byen, så der kommer mere fokus på mad og musik end på kræmmermarked. Det har fået den nye arrangør til at flytte markedet til Aalbæk, hvor man i weekenden forventer et større ryk-ind. -	Vi forventer, at det bliver godt besøgt, både fordi vi har markedsføringen fra Tversted og fordi vi har masser på programmet, siger Dennis Larsen, som er arrangør for Aalbæk Marked. Se billeder fra første dag på Tversted Marked: Aalbæk Marked foregår fredag-søndag i uge 30, hvor der er masser af arrangementer på programmet, både for børn og voksne. Herunder forventes det, at særligt legeland og kræmmermarkedet bliver godt besøgt. I løbet af weekenden vil der være livemusik på programmet, hvor man blandt andet kan opleve Sussi og Leo, Ronni Strøm samt John Mogensen og Kim Larsen kopibands, og på markedets første dag er arrangørerne positivt stemt: - Vi forventer, at der kommer 20.000 i runde tal, lyder det fra Dennis Larsen.